Photon
Le photon in le physica es le quanto de lumine.

In 1900 Max Planck ha create  le physica quantic con su theoria que un particula solmente pote absorber energia electromagnetic solmente in quantitates specific. In 1905 Albert Einstein ha explicate le phenomeno de photoelectricitate per postular que le energia electromagnetic es non solmente absorbite in quantitates specific ma existe actualmente in particulas que es micro-pacchettos de energia. Pro iste theoria Einstein ha ganiate le Premio Nobel pro Physica de 1921.

Le prime uso del parola photon pro iste particula de lumine esseva in 1926 per le physico francese Fred Wolfers (nascite Frithiof Wolfers) qui ha usate lo in un articulo in le Comptes Rendu del Academia del Scientias in Paris. 

Le photon es un boson cuje spin es 1 e cuje massa invariante es 0. Illo es le portator del fortia electromagnetic.

Referentias 

Physica
Physica de particulas
Bosones
Electromagnetismo